आज जब मैंने उसकी तस्वीर दीवार पर लगायी तो लगा मानो वो सामने ही खड़ी है। अन्विता ने उस पर लगाने के लिए हार भी लाने के लिए कहा था, पर मैंने कहा हार तो उनकी तस्वीरों पर लगते हैं जो ना रहें, जिंदगी तो मेरे अंदर जिंदा है। उसका नाम जाह्नवी था। पर मैं उसे जिंदगी बुलाता था क्योंकि वह मेरे लिए मेरी जिंदगी थी। वह भगवान का एक अनमोल उपहार थी उन सब के लिए जो उसे जानते थे। आप भी अगर उसे जानते तो ऐसा ही मानते।